CELEX: 62020CA0243
Language: da
Date: 2021-12-21 00:00:00
Title: Sag C-243/20: Domstolens dom (Sjette Afdeling) af 21. december 2021 — DP og SG mod Trapeza Peiraios AE (anmodning om præjudiciel afgørelse fra Polymeles Protodikeio Athinon — Grækenland) (Præjudiciel forelæggelse – forbrugerbeskyttelse – direktiv 93/13/EØF – urimelige kontraktvilkår – artikel 1, stk. 2 – kontraktvilkår, som afspejler love eller bindende administrative bestemmelser – udelukkelse fra dette direktivs anvendelsesområde – lån, der skal tilbagebetales i en udenlandsk valuta – kontraktvilkår, der afspejler en national bestemmelse af deklaratorisk karakter – betydningen af den manglende gennemførelse af denne artikel 1, stk. 2 – artikel 3, stk. 1, og artikel 4, stk. 1 – kontrol med, om et kontraktvilkår er urimeligt – artikel 8 – vedtagelse eller opretholdelse af nationale bestemmelser, der sikrer forbrugeren et højere beskyttelsesniveau – samspillet mellem disse forskellige bestemmelser i direktiv 93/13)

21.2.2022   
            
            
               DA
            
            
               Den Europæiske Unions Tidende
            
            
               C 84/12
            
         
      Domstolens dom (Sjette Afdeling) af 21. december 2021 — DP og SG mod Trapeza Peiraios AE (anmodning om præjudiciel afgørelse fra Polymeles Protodikeio Athinon — Grækenland)
      (Sag C-243/20) (1)
      
      (Præjudiciel forelæggelse - forbrugerbeskyttelse - direktiv 93/13/EØF - urimelige kontraktvilkår - artikel 1, stk. 2 - kontraktvilkår, som afspejler love eller bindende administrative bestemmelser - udelukkelse fra dette direktivs anvendelsesområde - lån, der skal tilbagebetales i en udenlandsk valuta - kontraktvilkår, der afspejler en national bestemmelse af deklaratorisk karakter - betydningen af den manglende gennemførelse af denne artikel 1, stk. 2 - artikel 3, stk. 1, og artikel 4, stk. 1 - kontrol med, om et kontraktvilkår er urimeligt - artikel 8 - vedtagelse eller opretholdelse af nationale bestemmelser, der sikrer forbrugeren et højere beskyttelsesniveau - samspillet mellem disse forskellige bestemmelser i direktiv 93/13)
      (2022/C 84/13)
      Processprog: græsk
      
         Den forelæggende ret
      
      Polymeles Protodikeio Athinon
      
         Parter i hovedsagen
      
      
         Sagsøgere: DP og SG
      
         Sagsøgt: Trapeza Peiraios AE
      
         Konklusion
      
      
                  1)
               
               
                  Artikel 1, stk. 2, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at et kontraktvilkår, der er indsat i en aftale indgået mellem en erhvervsdrivende og en forbruger, og som afspejler en deklaratorisk national lovbestemmelse eller administrativ bestemmelse, dvs. en bestemmelse, som automatisk finder anvendelse, når parterne ikke har aftalt andet, i medfør af denne bestemmelse er udelukket fra dette direktivs anvendelsesområde, selv om det nævnte kontraktvilkår ikke har været genstand for individuel forhandling.
               
            
                  2)
               
               
                  Artikel 1, stk. 2, i direktiv 93/13 skal fortolkes således, at de kontraktvilkår, der er omfattet af denne artikel 1, stk. 2, er udelukket fra dette direktivs anvendelsesområde, selv om den nævnte bestemmelse ikke er blevet formelt gennemført i en medlemsstats retsorden, og i et sådant tilfælde kan retterne i denne medlemsstat ikke lægge til grund, at den omhandlede artikel 1, stk. 2, er blevet indirekte indarbejdet i national ret ved gennemførelsen af dette direktivs artikel 3, stk. 1, og artikel 4, stk. 1.
               
            
                  3)
               
               
                  Artikel 8 i direktiv 93/13 skal fortolkes således, at denne bestemmelse ikke er til hinder for vedtagelsen eller opretholdelsen af bestemmelser i national ret, som bevirker, at den i dette direktiv fastsatte forbrugerbeskyttelsesordning finder anvendelse på kontraktvilkår, der er omfattet af direktivets artikel 1, stk. 2.
               
            
         (1)  EUT C 271 af 17.8.2020.